DEĊIŻJONI TAL-KUMMISJONI
tas-26 ta’ Marzu 2008
li temenda d-Deċiżjoni 2001/405/KE, sabiex ittawwal il-validità tal-kriterji ekoloġiċi għall-għoti ta’ l-ekotikketta Komunitarja għal prodotti ta’ karta fina
(notifikata taħt id-dokument numru C(2008) 1222)
(Test b’relevanza għaż-ŻEE)
(2008/277/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 1980/2000 tal-Parlament Ewropew u tal-Kunsill tas-17 ta’ Lulju 2000 dwar skema riveduta ta’ l-għoti ta’ l-ekotikketta Komunitarja (1), u b’mod partikolari t-tieni subparagrafu ta’ l-Artikolu 6(1) tiegħu,
Wara li kkonsultat mal-Bord ta’ l-Itikkettjar Ekoloġiku ta’ l-Unjoni Ewropea,
Billi:
(1)
Il-kriterji ekoloġiċi stipulati fid-Deċiżjoni tal-Kummissjoni 2001/405/KE ta’ l-4 ta’ Mejju 2001 li tistabbilixxi l-kriterji ekoloġiċi għall-għoti ta’ l-ekotikketta Komunitarja għall-prodotti ta’ karta fina (2) jiskadu fl-4 ta’ Mejju 2008.
(2)
B’konformità mar-Regolament (KE) Nru 1980/2000, saret reviżjoni f’waqtha tal-kriterji ekoloġiċi, kif ukoll tar-rekwiżiti korrispondenti ta’ stima u verifika, stabbiliti b’din d-Deċiżjoni.
(3)
Fid-dawl tar-reviżjoni ta’ dawk il-kriterji u rekwiżiti, huwa xieraq li l-perjodu ta’ validità tal-kriterji ekoloġiċi u r-rekwiżiti għad-Deċiżjoni 2001/405/KE jiġi mtawwal għal-perjodu ta’ 12-il xahar.
(4)
Peress li l-obbligu ta’ reviżjoni skond ir-Regolament (KE) Nru 1980/2000 huwa limitat biss għall-kriterji ekoloġiċi u għar-rekwiżiti ta’ stima u verifika, huwa xieraq li d-Deċiżjoni 2001/405/KE tibqa’ fis-seħħ.
(5)
Għalhekk, id-Deċiżjoni 2001/405/KE għandha tiġi emendata skond dan.
(6)
Il-miżuri provvduti f’din id-Deċiżjoni huma skond l-opinjoni tal-Kumitat stabbilit bl-Artikolu 17 tar-Regolament (KE) Nru 1980/2000,
ADOTTAT DIN ID-DEĊIŻJONI:
Artikolu 1
L-Artikolu 3 tad-Deċiżjoni 2001/405/KE għandu jinbidel b’dan li ġej:
“Artikolu 3
Il-kriterji ekoloġiċi għall-grupp ta’ prodotti ta’ karta fina, kif ukoll għar-rekwiżiti relatati ta’ stima u verifika, għandhom jibqgħu validi sa l-4 ta’ Mejju 2009.”
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, 26 ta’ Marzu 2008.